ཨ་རུའི་པུན་ནེ་ཏེས་ཁི་ཐིའིརིག་གནས་ཀྱི་རྣམ་བཤདཞེས་པའི་ནང་དུ།ཁོར་ཡུག་ག་འདྲ་ཞིག་ཡིན་ན་དེ་དང་མཐུན་པའི་རིག་གནས་ཀྱི་རྣམ་པ་ཡང་དེ་འདྲ་ཞིག་ཆགས་ཡོང་གི་རེདཅེས་པ་ལྟར།བོད་ཀྱི་ཚེ་ཐར་རིག་གནས་དེ་ཡང་བོད་རང་གི་ཐུན་མོང་མ་ཡིན་པའི་འཚོ་གནས་ཀྱི་ཁོར་ཡུག་གིས་བསྐྲུན་པའི་རིག་གནས་ཀྱི་སྣང་ཚུལ་ཞིག་ཡིན་ལ།དེས་བོད་ཀྱི་ཤེས་རིག་དང་བོད་ཀྱི་མི་རིགས་འདི་ད་ལྟའི་བར་མདོ་དབུས་མཐོ་སྒང་དུ་འཚོ་གནས་ཡོང་བ་ལ་ཚད་ངེས་ཅན་ཞིག་གི་ཆ་ནས་རམ་འདེགས་ཐུབ་འདུག་པར་སེམས་ཏེ།དེས་མི་དང་སྲོག་ཆགས།མི་དང་རང་བྱུང་ཁམས་མཐུན་སྦྱོར་ཡོང་བར་རིག་གནས་ཀྱི་ངོས་ནས་དང་ལེན་དང་རྩ་དོན་བརྩི་སྲུང་བྱེད་པའི་འདུ་ཤེས་ཤིག་བོད་མིའི་རུས་རྐང་གི་གསེང་དུ་ཡིབ་པར་བྱས་ཡོད་པས།ཁོར་ཡུག་ནི་སྲུང་སྐྱོབ་བྱ་ཡུལ་ཞིག་ལས་འཐབ་རྩོད་བྱ་ཡུལ་ཞིག་ཏུ་གྱུར་ཡོད་པ་མ་རེད།དེའི་ངོས་ནས་བཤད་ན།ཚེ་ཐར་དེ་གཅིག་ན་བོད་ཀྱི་གདོད་མའི་རིག་གནས་ཀྱི་སྣང་ཚུལ་ཞིག་རེད་ལ།གཉིས་ན་ཆོས་ལུགས་ཆོ་ག་ཞིག་ཀྱང་ཡིན་པར་མ་ཟད།གསུམ་ན་དེ་ནི་བོད་མིས་རང་བྱུང་ཁམས་ཀྱི་སྐྱེ་དངོས་དང་སྲོག་ཆགས་ལ་བཟུང་བའི་རྣམ་འགྱུར་ཞིག་ཀྱང་ཡིན་ནོ།།